Bahodir Yusupov Kosonsoy tumani hokimi etib tayinlandi

Xalq deputatlari Kosonsoy tuman kengashining navbatdan tashqari sessiyasi bo‘lib o‘tdi. Bu haqda “Daryo” muxbiri xabar bermoqda.

Sessiyada tashkiliy masala ko‘rildi. Tuman hokimi Javlonbek Yo‘ldoshev egallab turgan lavozimidan ozod etildi.
Hozirgacha Qishloq xo‘jaligi vaziri bo‘lib ishlab kelgan Bahodir Yusupov Kosonsoy tumani hokimi etib tasdiqlandi.
Ma’lumot uchun, Bahodir Yusupov 2016—2017-yillarda ham Kosonsoy tumanini boshqargan. Bundan oldin, 2009—2015-yillarda Namangan viloyati hokimi lavozimida faoliyat ko‘rsatgan.